Pokrenuta istraga o aferi "Vikiliks" 
Utvrđivanje posledica objavljivanja dokumenata po život američkih vojnika i koalicionih partnera, moglo bi da potraje nedeljama
Predsednik Obama kaže da je objavljivanje osetljivih vojnih podataka zabrinjavajuće, ali da u tim spisima ne mogu da se pronadju informacije o kojima nije bilo reči u njegovoj novoj ratnoj strategiji koja je stupila na snagu prošle godine. , izjavio je Obama. Američki predsednik objašnjava da su prema novoj stategiji, Sjedinjene Države još posvećenije rešenju problema u Avganistanu kao i da se insistira na većoj odgovornosti te zemlje i njenog suseda, Pakistana. Obama je to izjavio u utorak, posle sastanka sa liderima Predstavničkog doma, koji je kasno sinoć odobrio hitnu zakonsku meru za izdvajanje dodatne 33 milijarde dolara za američke trupe u Avganistanu. U medjuvremenu, i načelnik Združenog generalštaba američkih oružanih snaga, admiral Majk Malen, u Bagdadu je osudio objavljivanje dokumenata. , rekao je admiral Malen. Izmedju ostalog, u dokumentima se tvrdi da pojedini pripadnici pakistanske obaveštajne službe pomažu pobunjeničkim grupama u Avganistanu. Senator Džon Keri ne pridaje preveliki značaj tim tvrdnjama. poručio je Džon Keri, demokratski senator iz Masačusetsa. Bivši šef pakistanske obaveštajne službe, general Hamid Gul odbacio je tvrdnje o saradnji pakistanskih obaveštajaca i pobunjenika, pripadnika Talibana. kaže general Gul. Za to vreme, američki general koji je zadužen za nadgledanje dva rata - u Iraku i u Avganistanu, Džejms Matis, u svedočenju pred senatskim odborom je rekao da je “curenje” dokumenata “veoma neodgovorno”. On je rekao i da je podrška koju američkim komandantima pruža pakistanska vojska, na najvišem nivou u proteklih najmanje 10 godina, dodajući da tvrdnje o pakistanskoj saradnji sa pobunjenicima nisu iznenadjujuće. , smatra Matis. Što se tiče istrage toga ko je dostavio poverljiva dokumenta vlasniku sajta “Vikiliks”, jedan američki zvaničnik je rekao da bi utvrdjivanje posledica objavljivanja dokumenata po život američkih vojnika i koalicionih partnera, moglo da potraje “danima, ako ne i nedeljama”.